মুহাম্মাদ আখতারুজ্জামান : বর্তমান আওয়ামী লীগ সরকার ক্ষমতা গ্রহণের পর থেকে দেশে একের পর এক ভয়াবহ আর্থিক কেলেংকারির ঘটনা ঘটেই চলেছে। দেশের আর্থিক কেলেংকারির খবর জনগণকে না জানাতে কঠোর গোপনীয়তা রক্ষা করে সরকার। কেন্দ্রীয় ব্যাংক থেকে শুরু করে রাষ্ট্রায়ত্ত প্রায় সব ব্যাংকে আর্থিক অনিয়ম ও জালিয়াতির ঘটনা ঘটেছে। আবার অর্থ লোপাট ও চুরির ঘটনা ঘটার পর তা ধামাচাপা দেয়ারও চেষ্টা চলে। কিন্তু মিডিয়ার কল্যাণে অনেক ন্যক্কারজনক ঘটনাই প্রকাশ পেয়ে যায়। কেন মিডিয়ায় আসলো আর কেনইবা দেশের জনগণ সরকারের এ দুর্নীতির খবর জেনে গেলো। এটাই তাদের মাথাব্যাথার বড় কারণ। দেশের ব্যাংকের অনিয়মের খরব মিডিয়ায় না আসতে কেন্দ্রীয় ব্যাংকের ওপর চাপ বাড়িয়েছে সরকার।